El bancomat el xe un sistema eletronico par prelevar dei schei contanti dal proprio conto in banca. El funziona cosita: la banca la ghe dà a tuti i so clienti un teserin plastificà, con na banda magnetica. Ti, ogni olta che te serve schei, te ve al sportel del bancomat piesè vizin , te meti drento el teserin, te scrivi el codice segreto su la tastiera e se el codice el corisponde te pol dirghe al bancomat quanti schei te vol e lu el je buta fora da una fessura fata aposta, naturalmente scalando dal to conto corente. I bancomat i xe utili anca parché se pol far anca altre robe, tipo ricaricarse el credito del telefonin, e col teserin del bancomat te pol anca pagar nei negozi, fasendolo passar dentro na machineta che se ciama POS.